නව සංශෝධන පනත සම්මත වු පසු මේ ඇප මුදල රුපියල් විසිදහස වනු ඇත.පිළිගත් දේශපාලන පක්ෂයක හෝ ස්වාධීන කණ්ඩායමක හෝ අපේක්ෂකයකු තෝරා පත්කර නොගත් අවස්ථාවක එම තැනැත්තා ලබා ගන්නා ලද ඡන්ද සංඛ්‍යාව තරග කළ ඡන්ද කොට්ඨාසයේ මුළු ඡන්ද සංඛ්‍යාවෙන් විස්සෙන් එකක් නොඉක්මවන අවස්ථාවක ඇප මුදල රාජසන්තක කැරේ.පළාත් පාලන ඡන්ද විමසීම සමානුපාතික නියෝජනය සහ කොට්ඨාස ක්‍රමය යටතේ සිදු කැරෙන බවත් ඒ සඳහා ඡන්ද කොට්ඨාස සීමා නිර්ණය සඳහා ජාතික සීමා නිර්ණය කමිටුවක් පත් කරන බවත් පනතෙහි සඳහන් ය.සභා නායක, වාරිමාර්ග හා ජල සම්පත් කළමනාකරණ ඇමැති නිමල් සිරිපාල ද සිල්වා මහතා පළාත් පාලන ආයතන ඡන්ද විමසීමේ (සංශෝධන) පනත් කෙටුම්පත සහ පළාත් පාලන ආයතන විශේෂ (විධිවිධාන) පනත් කෙටුම්පත පාර්ලිමේන්තුවට ඊයේ ඉදිරිපත් කෙළේ ය.